Sekkeedderkopper

Se systematisk inndeling

Sekkeedderkopper (Clubionidae) er en gruppe (familie) av edderkopper som tilhører undergruppen Entelegynae i gruppen Araneomorphae. Denne familien var tidligere en samlegruppe for mange ulike jaktende edderkopper med åtte øyne som stod på to rekker, men i dag er mange av disse plassert i andre familier.


 Utseende 
Middelsstore, avlange, ofte lyst rødlige eller brunlige edderkopper. De har åtte omtrent jevnstore øyne som er ordnet i to tverr-rekker.

 Levevis 
De bygger ikke fangstnett, men jakter på byttet ute i det fri, mest om natten. De bygger seg et sekk- eller rørformet "hus" av silke under steiner, mellom død vegetasjon eller lignende. Hunnene i slekten Clubiona lager et reir til eggene sine av gressblader holdt sammen med silke.

 Utbredelse 
Sekkeedderkopper har en Kosmopolittisk utbredelse. De finnes over hele jorden, bortsett fra antarktis og arktis.

 Systematisk inndeling / europeiske arter 
Familiens plassering innen gruppen Entelegynae er usikker. Flere slekter, blant andre Cheiracanthium, som før ble plassert i denne familien, er nå overført til Miturgidae. Andre slekter er overført blant andre til Anyphaenidae, Liocranidae og Zodariidae. Over 80 % av den gjenværende artene regnes til den artsrike slekten Clubiona, som også er den eneste som forekommer i Europa.

 Klasse edderkoppdyr, Arachnida
 Orden edderkopper, Araneae
 Underorden Opisthothelae 
 Gruppe araneomorfe edderkopper, Araneomorphae
 Gruppe Neocribellata
 Gruppe Entelegynae
 Familien sekkeedderkopper, (Clubionidae) Wagner, 1887
 Slekten Carteroniella Strand, 1907 (Sør-Afrika)
 Slekten Carteronius Simon, 1897 (Madagaskar, Mauritius, Sierra Leone)
 Slekten Clubiona Latreille, 1804 (Amerika, Afrika, Europa, Asia, Australia, Oseania) (429 nålevende arter). I Norge er det 18 arter.
 stubbesekkeedderkopp Clubiona brevipes Blackwall, 1841
 busksekkeedderkopp Clubiona caerulescens L. Koch, 1867
 mønstersekkeedderkopp Clubiona comta C.L. Koch, 1839
 urtesekkeedderkopp Clubiona diversa O. Pickard-Cambridge, 1862
 strandsekkeedderkopp Clubiona frisia Wunderlich & Schütt, 1995
 bladsekkeedderkopp Clubiona frutetorum L. Koch, 1866
 dalsekkeedderkopp Clubiona germanica Thorell, 1871
 lappsekkeedderkopp Clubiona kulczynskii Lessert, 1905
 lundsekkeedderkopp Clubiona lutescens Westring, 1851
 sandsekkeedderkopp Clubiona neglecta O. Pickard-Cambridge, 1862
 torvsekkeedderkopp Clubiona norvegica Strand, 1900
 krattsekkeedderkopp Clubiona pallidula (Clerck, 1757)
 vannsekkeedderkopp Clubiona phragmitis (C.L. Koch, 1843)
 engsekkeedderkopp Clubiona reclusa O. Pickard-Cambridge, 1863
 kjerrsekkeedderkopp Clubiona stagnatilis Kulczynski, 1897
 tresekkeedderkopp Clubiona subsultans Thorell, 1875
 marksekkeedderkopp Clubiona terrestris Westring, 1851
 lyngsekkeedderkopp Clubiona trivialis C.L. Koch, 1843
 Slekten Clubionina Berland, 1947 (St. Paul Island)
 Slekten Dorymetaecus Rainbow, 1920 (Lord Howe Island)
 Slekten Elaver O. P-Cambridge, 1898 (Amerika, Filippinene)
 Slekten Malamatidia Deeleman-Reinhold, 2001 (Malaysia, Indonesia)
 Slekten Matidia Thorell, 1878 (Sør-Asia, Oseania)
 Slekten Nusatidia Deeleman-Reinhold, 2001 (Sør-Asia)
 Slekten Pristidia Deeleman-Reinhold, 2001 (Sør-Asia)
 Slekten Pteroneta Deeleman-Reinhold, 2001 (Sør-Asia, Australia)
 Slekten Scopalio Deeleman-Reinhold, 2001 (Borneo)
 Slekten Simalio Simon, 1897 (India, Sri Lanka, Filippinene, Trinidad)
 Slekten Tixcocoba Gertsch, 1977 (Mexico)

 Referanser 

 Litteratur 
 Roberts, M.J. (1995) Spiders of Britain & Northern Europe. Harper Collins. ISBN 0-00-219981-5
 Fauna Europaea, utbredelsesdatabase over europeiske dyr 

 Eksterne lenker 

 Edderkoppkroken - Clubionidae. Med bilder av norske arter 


Kategori:Edderkoppdyr formelt beskrevet i 1887